Grb Paname

Grb Paname je heraldički simbol srednjoameričke države Paname. Grb je prvobitno usvojen provizionalno, a na kraju istim zakonima kojim je usvojena i panamska zastava. U središnjem dijelu štita je prikaz panamskog kanala. Gornji dio štita podijeljen je na dva dijela, gdje desni sadrži prikaz mača i puške na bijeloj podlozi simbolizirajući odricanje od nasilnih metoda i građanskih ratova). Na lijevom dijelu nalaze se lopata i motika na crvenom polju simbolizirajući rad.

Donji dio štita također je podijeljen na dva dijela. Desni sadrži prikaz roga izobilja na plavom polju, a lijevi točak sa krilima na srebrnoj podlozi simbolizirajući napredak.

Iznad štita je orao u poletu koji u kljunu drži traku sa motom Paname na latinskom: "Pro Mundi Beneficio" ("Za dobrobit svijeta"). Iznad orla je devet zlatnih zvijezda, simbola devet provincija na koje je podijeljena Panama. Kao parafernalije grba javljaju se po dvije zastave Paname, nerazvijene, na jarbolima, s obje strane štita.

 Također pogledajte 
 Zastava Paname

 Reference 

Panama
Kategorija:Panama